මෙම නීති ගෙන ඒම හරහා යහපත් ප්‍රතිඵල ඉතා ඉක්මනින් ලබා ගැනීමට සෞඛ්‍ය අමාත්‍ය මෛත්‍රිපාල සිරිසේන මහතාද බලාපොරොත්තු වෙයි.දුම්වැටි ඇසුරුම් පැකට්ටුවේ රූප ප්‍රදර්ශණය පැකට්ටුව තුළ සියයට පනහකින් පමණ පෙන්විය යුතු බව මේ අවස්ථාවට සහභාගි වූ මහාචාර්ය කාලෝ ෆොන්සේකා මහතා පෙන්වා දුන්නේ ය.මහරගම ජාතික පිළිකා ආයතනයේ සභාපති වෛද්‍ය සමාධි රාජපක්ෂ කියා සිටියේ රූපමය අනතුරු ඇඟවීම් හරහා දුම්වැටි භාවිතා කරන්නන්ට දැඩි බලපෑමක් ඇති කළ හැකි බවයි.ලෝකයේ ප්‍රධාන පෙළේ රටවල් ගණනාවක් මෙම රූපමය අනතුර ප්‍රදර්ශනය අනුගමනය කිරීම හරහා දුම්වැටි භාවිතය බොහෝ දුරට වළක්වාගෙන තිබේ.